АҞӘА, цәыббра 1 - Sputnik. Урыстәылатәи атуристцәа Ашықәс ҿыц азы апутиовкақәа раахәара иаҟәыҵит ҳәа РИА Новости иазеиҭалҳәеит Урыстәыла атуроператорцәа Рассоциациа анагӡаратә директор Маиа Ломиӡе.
Ломиӡе илҳәеит Шәачеи Гәыбаадәи рҿы аԥсшьаразы ҿаҵарақәак шыҟоу.
"Арегионқәа рҿы аамҭа-аамҭалатәи локдаунқәа рыҟалареи аԥкырақәа ралагалареи атуристцәа дыршәеит, ԥхьаҟазы заанаҵы аҿаҵарақәа рымҩаԥгарагьы иаҟәыҵит", - ҳәа лҳәеит лара.
Ломиӡе илҳәеит жьҭаарамзазы аҿаҵарақәа ҟалар шрылшо.
"Ҳақәгәыӷуеит атәылаҿы аколлективтә иммунитет ҟалап ҳәа, аԥкырақәа рыԥсыҽхап ҳәа атәыла аҩныҵҟеиԥш анҭыҵгьы", - ҳәа азгәалҭеит Ассоциациа ахада.
Лара иазгәалҭеит аԥкырақәа атуризм аусхк ишаԥырхагоу.
АҞӘА, цәыббра 23 - Sputnik. Гагра ақалақьқәа жәаба рхыԥхьаӡараҿ иҟоуп 2021 шықәса аԥхынразы аглемпинг-ԥсшьара ахьҿарҵоз. Абри атәы аанацҳауеит амаҵзура Tvil.ru.
Иара убас ари асиахь иаҵанакит Оленевка, Геленџьыкь, Луга, Андреаполь, Артыбаш, Илински, Калининград, Углич, Хужир.
Tvil.ru астатистикала урыстәылаа глемпинг-ԥсшьара ҿарҵон 1 – 14 уахы иагьазыхиан 1,6 - 14 мааҭ аныхра. Аԥсшьара еиҳа ахәԥсақәа лаҟәын Геленџьик, иҳаракын – Углич.
2021 шықәса аԥхынтәи глемпинг-ԥсшьараз еиҳа иалыркаауаз ахырхарҭақәа:
|Оленевка||3152 рубля||6 уахы|
|Геленџьик||1645мааҭ||6 уахы|
|Гагра||2938маа||14 уахы|
|Луга||5909мааҭ||4 уахы|
|Андреапол||3300мааҭ||3 уахы|
|Артыбаш||4160мааҭ||2,5 уахы|
|Ильинский||4467мааҭ||3 уахы|
|Калининград||4000мааҭ||8,5 уахы|
|Углич||14650мааҭ||1 уахы|
|Хужир||4500мааҭ||1 уахы|
Асиа шьақәыргылоуп 2021 шықәса рашәара 1 инаркны нанҳәа 31 рҟынӡа иҟаҵаз аҿаҵарақәа рышьаҭала.
АҞӘА, цәыббра 20- Sputnik. Акурорттә қалақь Пицунда Ашықәс ҿыц азы реиҳа зыхәԥса лаҟәу аԥсшьарҭақәа иреиуахеит 2022 шықәсазы, абри атәы аанацҳауеит Tvil.ru.
Асиахь иаҵанакит иара убасгьы: Златоуст, Геленџьик, Симферополь, Тверь, Санкт-Петербург, Пиатигорск, Калининград, Пермь, Казань.
Tvil.ru астатистикала аӡынтәи аныҳәақәа раан 3-8 уахы аԥсшьара алырхуеит, иазыхиоуп уахыки-ҽнаки рзы 1 - 2,9 нызқьмааҭ аныхра.
Асиа шьақәыргылоуп 2021 шықәса ԥхынҷкәын 31 инаркны 2022 шықәса ажьырныҳәа 9 рҟынӡатәи заанаҵтәи аҿаҵарақәа рзы иҟоу адыррақәа рыла.
* Уахыки-ҽнаки рзтәи абжьаратә хәыԥса.
Иара убас шәаԥхьар ҟалоит:
АҞӘА, цәыббра 25 – Sputnik. Иҳаҩсыз уахыки-ҽнаки рыла COVID-19 азы атестқәа арҭеит 370-ҩык Аԥсны ауааԥсыра, урҭ рахьтә 88-ҩык рцәа акоронавирус шалаз аадырԥшит.
Урыстәылатәи арратә госпиталь аҟны акоронавирус злаз ҩыџьа апациентцәа рыԥсҭазаара иалҵит: 1958 шықәсазы ииз ахаҵеи 1936 шықәсазы ииз аԥҳәыси.
Абыржәтәи аамҭазы Гәдоуҭатәи араионтә хәышәтәырҭа хадаҿы ишьҭоуп 42-а, рҭагылазаашьа бааԥсуп ааҩык, ибжьаратәуп - 28-ҩык. Аҟәатәи аинфекциатә хәшәтәырҭаҿы ирхәышәтәуеит акоронавирус зцәа иалоу 28-ҩык, урҭ рахьтә ааҩык апациентцәа рҭагылазаашьа уадаҩуп. Очамчыра ирхәышәтәуеит 9-ҩык, Гагратәи ахәышәтәырҭаҿы - 15-ҩык, урҭ рахьтә хҩык рҭагылазаашьа уадаҩуп. Тҟәарчалтәи ахәышәтәырҭаҿы - 8-ҩык апациентцәа. Аҟәа иҟоу амобилтә госпиталь аҿы - 64-ҩык апациентцәа, жәаҩык рҭагылазаашьа хьанҭоуп.
Аоперативтә штаб аҳәара ҟанаҵоит ауааԥсыра аҿкы рхы ацәырхьчаларц.
Акоронавирус иадҳәалоу ажәабжьқәа шәрыԥхьар ҟалоит абра>>